**VÝZVA**

**na predloženie ponuky**

na zadanie zákazky s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon“)

1. **Verejný obstarávateľ:**

 Národný bezpečnostný úrad

 Budatínska 30, 851 06 Bratislava

 Štatutár: JUDr. Roman Konečný, riaditeľ

 IČO: 360 617 01

 DIČ: 2021594245

Kontaktná osoba za verejného obstarávateľa: npor. Miroslav Kovács

 Telefón: 02/6869 2045

E-mail: miroslav.kovacs@nbu.gov.sk

1. **Druh zákazky:**

Služba

1. **Názov zákazky:**

Demontáž a montáž ochranných sietí a ostňov proti vtáctvu vrátane čistenia parapetov a balkónov

1. **Špecifikácia predmetu zákazky:**

|  |  |  |
| --- | --- | --- |
| P.č. | Špecifikácia predmetu zákazky | CPV |
| 1. | Kompletizačné (dokončovacie) práce | 45400000-1 |
| 2. | Obnovovacie práce | 45454000-4 |
| 3. | Čistenie exteriérov budov | 45452000-0 |
| 4. | Viazané siete | 39541210-1 |
| 5. | Komponenty prekážok | 34928120-5 |

1. **Rozdelenie predmetu zákazky:**

Zákazka sa nedelí na časti.

1. **Informácie o systéme použitom na zadávanie tejto zákazky:**
2. **Všeobecne o elektronickom kontraktačnom systéme**
	1. Zadávanie tejto zákazky vrátane realizácie elektronickej aukcie sa realizuje Elektronickým kontraktačným systémom,
	2. Elektronický kontraktačný systém (ďalej len „EKS“) je informačný systém, prostredníctvom ktorého verejný obstarávateľ podľa § 7 ods. 1 písm. a) zákona zadáva zákazky v súlade s týmto zákonom. Elektronická podpora procesov (ďalej len „EPP“) je jeden zo subsystémov EKS. Podrobnejšie informácie o subsystéme EPP sú uvedené vo Všeobecných podmienkach elektronického obstarávania, ktoré sú verejne prístupné v rámci systému EKS (ďalej len „VP EO“) <https://kernel.eks.sk/SpravaVPPPVO/VPPPVO/AktualneUcinne/10>
	3. Webové sídlo informačného systému, prostredníctvom ktorého sa verejné obstarávanie realizuje, je: [www.eks.sk](http://www.eks.sk).
	4. Každý, kto ako záujemca má záujem o účasť vo verejnom obstarávaní, alebo chce predložiť ponuku a nie je registrovaný v EKS, je povinný sa registrovať v EKS na adrese <https://portal.eks.sk/SpravaDodavatelov/RegistraciaDodavatela/ZiadostORegistraciu>.
	5. Hospodársky subjekt pri registrácii nemusí byť zapísaný v Zozname hospodárskych subjektov ani v Registri partnerov verejného sektora.
	6. Podmienky Identifikácie a Autentifikácie záujemcu/uchádzača sú uvedené vo VP EO. <https://kernel.eks.sk/SpravaVPPPVO/VPPPVO/AktualneUcinne/10>
3. **podmienky používania elektronických zariadení v rámci zadávania tejto zákazky**
	1. Na používanie EKS, ako aj jeho subsystému EPP je potrebné splnenie nasledujúcich technických požiadaviek:
* Aktuálne verzie prehliadačov: Internet Explorer, Mozilla Firefox, Google Chrome.

**Ďalšie technické požiadavky:**

* prehliadač so zapnutým javascript a cookies,
* prehliadač bez prídavných zásuvných modulov (plug-in, add-on), ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware, ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.
1. **dostupnosť dokumentov**
	1. Dokumenty potrebné na vypracovanie ponuky a na preukázanie splnenia podmienok účasti sú verejné, bezodplatné, neobmedzené, úplné a priamo prístupné na Elektronickej tabuli v rámci subsystému EPP, systému EKS (ďalej len „systém EPP/EKS“) a predmetného verejného obstarávania (ďalej len na „Elektronická tabuľa“).
2. **Miesto poskytnutia zákazky:**

Slovenská republika :

Budatínska 30, 851 06 Bratislava

1. **Termín realizácie zákazky:**

Zákazka bude zrealizovaná úspešným uchádzačom dňom nadobudnutia účinnosti zmluvy o dielo a v súlade s navrhnutým časovým harmonogramom realizácie diela.

1. **Predpokladaná hodnota zákazky je:**

**Celková predpokladaná hodnota zákazky :**

**9.957,00 EUR bez DPH t. j. 11.948,40 Eur s DPH**.

Predpokladaná hodnota zákazky (ďalej len „PHZ“) bola určená overením cien u poskytovateľov predmetnej služby. **PHZ predstavuje maximálny finančný limit určený na realizáciu zákazky.**

PHZ je aukčným kritériom č. 1 a je možné ho meniť znižovaním smerom nadol v Eur s DPH.

1. **Forma predloženia ponuky:**

Ponuka musí byť vyhotovená výlučne elektronicky, spôsobom určeným funkcionalitou EKS a subsystémom EPP. Obsah ponuky je determinovaný touto Výzvou a šablónou ponuky, ktorý je uvedený v EO EKS. Šablóna ponuky s názvom „Ponuka“ je pre uchádzača prístupná z Elektronickej tabule predmetnej zákazky. Uchádzač predkladá ponuku tým spôsobom, že vyplní predmetnú šablónu ponuky v súlade s výzvou Objednávateľa a svojim návrhom a prostredníctvom systému EO EKS ju odošle. Uchádzač nie je oprávnený meniť znenie šablón, ktorých vzory sú súčasťou Výzvy a systému EO EKS, je však oprávnený a povinný tieto správne a pravdivo vyplniť podľa požiadaviek verejného obstarávateľa na predmet zákazky, uvedených v tejto výzve.

Všetky náklady a výdavky spojené s prípravou, vyhotovením a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania.

1. **Kritériá na hodnotenie ponuky:**

Aukčné kritéria na vyhotovenie ponuky (100 bodov):

**Kritérium č. 1: Najnižšia cena za kompletnú realizáciu predmetu zákazky v Eur s DPH**

**(100 bodov)**

1. **Jazyk ponuky:**

Ponuka a ďalšie doklady a dokumenty vo verejnom obstarávaní sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

1. **Variantné riešenie**

Záujemcom sa neumožňuje predložiť variantné riešenie vo vzťahu k požadovanému predmetu zákazky. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

1. **Lehota na predkladanie ponúk najneskôr do:**

Termínu uvedeného na elektronickej tabuli, zriadenej v rámci postupu zadávania tejto zákazky prostredníctvom EO EKS.

1. **Platobné podmienky:**

Platba po zrealizovaní diela sa uskutoční bezhotovostne na základe vystavenej faktúry po riadnom odovzdaní diela. Splatnosť faktúry bude 30 dní odo dňa jej doručenia Objednávateľovi elektronicky na faktury@nbu.gov.sk.

Preddavky ani zálohové platby Objednávateľ nebude poskytovať. Vystavená faktúra ako daňový doklad musí byť vyhotovená v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená úspešným Uchádzačom nebude obsahovať všetky zákonom stanovené náležitosti alebo bude obsahovať nesprávne resp. neúplné údaje, Objednávateľ má právo takúto faktúru vrátiť Uchádzačovi na dopracovanie a Uchádzač je povinný vystaviť opravenú faktúru s novou lehotou splatnosti. Uchádzač je zároveň povinný bezodkladne doručiť Objednávateľovi opravenú faktúru.

1. **Typ zmluvného zabezpečenia:**

S úspešným uchádzačom bude uzatvorená zmluva o dielo. Uzatvorená zmluva o dielo nesmie byť v rozpore s Výzvou na predloženie ponuky a jej prílohami, s ponukou predloženou úspešným uchádzačom a výsledkom elektronickej aukcie.

1. **Požadované doklady a podmienky účasti**:

Predložená ponuka uchádzačom musí obsahovať nižšie uvedené potvrdenia a doklady:

* + kontaktná osoba za uchádzača poverená na komunikáciu s Objednávateľom,
	+ podrobný opis technickej realizácie predmetu zákazky v súlade s technickou špecifikáciou predmetu zákazky (Príloha č. 1a a 1b a 1c Výzvy) spolu s predpokladaným cenníkom vykonaných prác a dodaných tovarov,
	+ vyplnený návrh na plnenie kritérií (Príloha č. 3 Výzvy),
	+ súhlas s návrhom zmluvy o dielo (Príloha č. 4 Výzvy),
	+ čestné vyhlásenie o neprítomnosti konfliktu záujmov (Príloha č. 5 Výzvy),
	+ zoznam subdodávateľov (Príloha č. 6 Výzvy),
	+ Identifikačné údaje uchádzača (Príloha č. 7 Výzvy),
	+ čestné vyhlásenie o zákaze účasti vo verejnom obstarávaní (Príloha č. 8),
	+ predpokladaný časový harmonogram vykonávania prác
	+ kópia osvedčenie odbornej spôsobilosti pre vykonávanie prác vo výškach pomocou lanového prístupu a polohovacích techník (v súlade s vyhláškou 147/2013 Zb. Z.).

Podmienky účasti:

* + Uchádzač musí spĺňať podmienku týkajúcu sa osobného postavenia uvedeného v § 32 ods. 1 písmena e) a f) zákona. Uchádzač nemusí predložiť predmetné doklady nakoľko verejný obstarávateľ použije dostupné údaje z informačných systémov verejnej správy. **Túto podmienku musí spĺňať aj subdodávateľ**. V prípade nesplnenia tejto podmienky u subdodávateľa si verejný obstarávateľ vyhradzuje právo požiadať úspešného uchádzača pred podpisom zmluvy o nahradenie subdodávateľa, ktorý podmienku podľa § 32 ods. 1 písmena e) a f) zákona bude spĺňať.
1. **Ďalšie** **informácie**:

Technická špecifikácia/opis predmetu zákazky je uvedená v prílohe č. 1a, 1b a 1c Výzvy na predloženie ponuky.

1. **Obhliadka miesta plnenia**

**Verejný obstarávateľ umožňuje vykonanie obhliadky v mieste plnenia**. **Účasť záujemcov na obhliadke miesta uskutočnenia predmetu zákazky je dobrovoľná, ale verejný obstarávateľ ju prípadným záujemcom odporúča.**

**Termín obhliadky je možné uskutočniť v termíne lehoty predkladania ponúk vždy v pracovný deň v čase od 08:00 hod. do 14:00 hod. na základe doručenej správy prostredníctvom funkcionality EO EKS na elektronickej tabuli. Žiadosť musí obsahovať kontaktné údaje osôb vykonávajúcich obhliadku s uvedením mena a priezviska, mobilného telefónneho čísla a kontaktného emailu.**

Obhliadka miesta realizácie predmetu zákazky je možná len za splnenia aktuálne platných opatrení v zmysle Vyhlášky RÚVZ a to z dôvodu zamedzenia šírenia ochorenia vírusu COVID 19.

1. **Elektronická aukcia**

Verejný obstarávateľ v zmysle dodržania princípov rovnakého zaobchádzania, nediskriminácie a transparentnosti pristúpi k využitiu funkcionality vytvorenia elektronickej aukcie v systéme EO EKS.

 Osoba zodpovedná za vyhotovenie výzvy na predloženie ponuky:

 .........................................................................

 npor. Miroslav Kovács

 SRŠ OSMS KÚ

 Za správnosť : ..........................................................................

 pplk. Mgr. Anetta Marušicová

 riaditeľka OSMS KÚ

 Odporúča - neodporúča schváliť: ............................................................................

 kpt. JUDr. Katarína Kvasňovská

 riaditeľka Kancelárie úradu

 Schvaľuje – neschvaľuje: ............................................................................

 JUDr. Roman Konečný

 riaditeľ

Prílohy Výzvy na predkladanie ponúk

Príloha č. 1a – Technická špecifikácia/opis predmetu zákazky

Príloha č. 1b – Technická špecifikácia - grafika

Príloha č. 1c - Čistenie balkónov a parapetov

Príloha č. 2 – Kritéria a pravidlá ich uplatnenia

Príloha č. 3 – Návrh na plnenie kritérií

Príloha č. 4 – Návrh zmluvy o dielo

Príloha č. 5 – Vyhlásenie o neprítomnosti konfliktu záujmov

Príloha č. 6 – Zoznam subdodávateľov

Príloha č. 7 – Identifikačné údaje uchádzača

Príloha č. 8 - Čestné vyhlásenie o zákaze účasti vo verejnom obstarávaní